# Bemutatkozás

--Mi vagyunk a SAPka szoftverfejlesztő csapat. Egy innovatív alkalmazást fejlesztettünk, ami az emberek sportolási szokásait fogja javítani. Ezt szeretnénk most önnek bemutatni, befektetés reményében.

-Ez remekül hangzik, kérlek folytassátok.

--Ahhoz, hogy teljesen megérthesse az alkalmazás fontosságát, először szeretnénk bemutatni a problémát.

<amikor valaki beszél, akkor bevágjuk elé feliratként, hogy micsoda, pl. Adél szomorú sportoló>

<Kockázatitőke – befektető>

# Bevezetés

--Manapság az emberek nagy része keveset sportol, ez negatív hatással van mindennapi életükre. A sport hiányának több oka is van, de szerintünk a 2 legjelentősebb a motiváció és a társak hiánya. Ezért fejlesztettünk egy közösségi alkalmazást, ami egyszerre nyújt megoldást mind a két problémára. Már egy reklámfilmet is készítettünk.

-Remek, lássuk a reklámot.

# Reklámfilm

<Narrátor> Sportolni szeretnél, de nincs kivel?  
Mindig kínszenvedés sporttársakat találni?

Eleged van az örökös visszautasításból?

*<Adél szomorúan néz a távolba, ördögszekereket fúj a szél a háttérben, szürke filteres az egész>*

*<A szöveg alatt folyamatosan vágóképek szürke filterrel, emberekről, akik egyedül szomorúan szerencsétlenkednek sportokkal>*

Tudod, hogy sportolnod kellene az egészséged érdekében, de nincs meg hozzá a megfelelő motivációd?

Ha az előbbi kérdésekre igennel válaszoltál, akkor van számodra egy remek hírünk!

*<odaadjuk a telefont Adélnak, akinek felvidul az arca és a színek visszatérnek a világba>*

*<ezalatt színes vágóképek csoportosan BOLDOGAN sportoló emberekről>*

Bemutatjuk a Sport! alkalmazást. Ez az applikáció alapjaiban fogja megváltoztatni a sportolási szokásaidat.

Alkalmazásunk segítségével könnyen tudsz vele más embereket találni, akik ugyanazt a sportot szeretnék űzni, mint te.

És a másokkal való sportolás rengeteg előnnyel jár, motiváltabb leszel, új embereket ismersz meg és meglátod még sokkal jobban is fogod érezni magad.

Próbáld ki, töltsd le az alkalmazást teljesen ingyen és változtasd meg az életed MOST!

# Prezentáció

-Kezdetnek jó, de nem látom, hogy ez tényleg ekkora probléma-e jelenleg Magyarországon.

--A probléma mélyebb megértésének érdekében Dr. Hídvégi Péter professzorral konzultáltunk, aki az Eszterházy Károly Egyetemen tanít. Többek között megtudhattuk, hogy:

A magyaroknak csak a 23%-a sportol heti rendszerességgel, míg az Európai Unióba ez az arány 40%. Hazánkban a lakosság 50%-a egyáltalán nem sportol, míg az EU-ban csak 39%. Ez is közrejátszik abban, hogy Magyarországon a legmagasabb a daganatos betegek aránya, az EU-n belül.

-Ez tényleg nem hangzik valami jól, de biztos vannak már megoldások a probléma kiküszöbölésére.

--Természetesen már léteznek megoldások, azonban ezek nem annyira egyszerűen használhatók, mint a miénk. Erre egy példa a Facebook események, de ennél több probléma is felmerül. Először is ezen keresztül nem lehet egy specifikus sportra szűrni. Másodszor ez eredetileg tömegesemények létrehozására lett kitalálva és az emberek csak is erre használják. Ráadásul, ha az ember Facebookon keres sportolási lehetőséget, könnyen eltérítődhet eredeti céljától a sok poszt és reklám miatt. Egy másik megoldás lehet, hogy mindenkire ráír az ember egyesével, de az néha fárasztó és idegesítő, valamint csak a már létező ismeretségi körödet vonhatod be. Sőt elkedvetlenítő hatása is van, ha az 1. pár emberből senkinek sincs kedve vagy ideje az adott programra.

-Ez mind szép és jó, de a ti alkalmazásotok miért jobb, mint ezek?

--Csináltunk egy Androidos applikációt, amit tervezünk a jövőben más platformokra is kiadni. Természetes az alkalmazás elérhető webes felületen is. A kezelési felülete letisztult és egyszerű. Olyan egyszerű, hogy még a nagyszüleinknek sem okozott nehézséget a használata (teszteltük!!!!). A felhasználók egyszerűen regisztrálnak Facebook vagy Google fiókjukkal, utána tudják csak majd érdemben használni az applikációt. Az alkalmazás alapfunkciói, hogy tudunk létrehozni és csatlakozni eseményekhez, illetve szükség esetén lemondani azokat. Emellett könnyen lehet sport specifikusan szűrni.

A jövőben még számos hasznos funkciót szeretnék beletenni az alkalmazásba. Például egy regisztrációs rendszert (életkor megadással), ami lehetővé tenné, hogy google, facebook fiókkal vagy e-mail címmel jelentkezzenek be. Ez jelentősen növelné is a biztonsági szintjét az alkalmazásnak. Tervezünk még chat funkciót az események alá, hogy a jelentkezők tudjanak kérdezni az esemény létrehozójától és a sportokat különböző színű jelölővel szeretnénk jelölni a térképen a még könnyebb keresés érdekében. Amikor már nagyobb lesz a felhasználóbázisa az alkalmazásnak, akkor tervezünk beletenni egy pontrendszert, amiben, ha valaki eseményekre jelentkezik és a program után a létrehozó megerősíti, hogy ott volt, akkor pontokat kap. A pontokért menő profilképeket lehet „venni” és lehet majd különböző sportbarát kitüntetéseket kapni.

Az alkalmazást már le is teszteltük, élesben kipróbáltuk. Miután bemutattuk osztálytársainknak a projektünket, megkértük őket, hogy mindannyian töltsék le az alkalmazást és szerveztünk egy nagy túrát a Mátrában. A túra részleteit teljes egészében ezen az alkalmazáson keresztül beszéltük meg és semmilyen egyéb kommunikációs csatornát nem vetettünk be.

A kutatásaink során rengeteg szakértővel és kompetens személlyel tartottunk megbeszélést. Többek között egy amerikai és egy román csapattal is beszéltünk. Mindannyiuktól nagyon értékes visszajelzéseket és ötleteket kaptunk.